Държавен вестник, бр. 108, 2014 г., стр. 43

БРОЙ  108	
Д Ъ Р Ж А В Е Н  В Е С Т Н И К 	
СТР.  43  
подготвя за ЕК, считано от 2014 г. ежегодно, 
обобщен доклад за неговото изпълнение въз 
основа на докладите на енергийните пред­
приятия, за които възникват задължения 
съгласно този план;
24. въз основа на приети критерии из­
готвя анализ на националния потенциал за 
високоефективно комбинирано производство 
и оценява постигнатия напредък от увелича­
ване дела на високоефективното комбини­
рано производство в брутното потребление 
на електрическа енергия на всеки 4 години 
и го публикува на интернет страницата на 
Министерството;
25. утвърждава техническите задания на 
инвестиционните проекти, включени в На­
ционалния план за инвестиции на Република 
България за периода 2013 – 2020 г.;
26. подпомага министъра при провежда­
нето на енергийната политика, насочена към 
задоволяване потребностите на обществото от 
електрическа и топлинна енергия, природен 
газ, нефтопродукти и твърди горива въз основа 
на общите прогнозни енергийни баланси и в 
съответствие с приетата от Народното събрание 
Енергийна стратегия на Република България;
27. подпомага министъра при провеждането 
на държавната политика, свързана с дейности­
те по пренос на нефт и нефтопродукти чрез 
тръбопроводи за пренос на и през територията 
на страната.
Чл. 31. Дирекция „Корпоративно управле­
ние в енергетиката“:
1. изготвя проекти на актове, с които ми­
нистърът упражнява правата на собственост на 
държавата в търговски дружества с държавно 
участие в капитала – протоколни решения, 
пълномощни за участие в общи събрания на 
акционерите или съдружниците, договори за 
възлагане на управлението и на контрола;
2. анализира финансово-икономическото 
състояние на търговски дружества с повече 
от 50 на сто държавно участие в капитала и 
подготвя цялата документация, свързана с одоб­
ряването на годишните им финансови отчети;
3. дава становища по предложенията на 
едноличните търговски дружества за раз­
поредителни сделки с дълготрайни активи; 
за отдаване под наем на недвижими имоти; 
за придобиване или разпореждане с дялове 
и акции; за сключване на договори за кре­
дит, за съвместна дейност и за поемане на 
менителнични задължения; предоставяне на 
разрешения за учредяване на залог и/или ипо­
тека върху дълготрайни материални активи, 
както и становища и предложения относно 
одобряване избора на застраховател преди 
сключването на договор за задължително 
застраховане на имущество;
4. подготвя методически и организира 
разработването и актуализирането на биз­
нес програмите на едноличните търговски 
дружества, анализира тяхното изпълнение и 
контролира изпълнението на заложените в 
тях икономически показатели;
5. упражнява мониторинг върху корпора­
тивното управление на търговските друже­
ства с повече от 50 на сто държавно участие 
в капитала, организира осъществяването и 
оказва съдействие при контактите с органите 
на Агенцията за държавна финансова инспек­
ция, Националната агенция за приходите, 
Комисията за финансов надзор, Изпълнител­
на агенция „Главна инспекция по труда“ и с 
други държавни органи;
6. води регистъра по чл. 35 от Правилника 
за реда за упражняване правата на държавата 
в търговските дружества с държавно участие 
в капитала (ПРУПДТДДУК), приет с Поста­
новление № 112 на Министерския съвет от 
2003 г. (обн., ДВ, бр. 51 от 2003 г.; изм. и доп., 
бр. 59 от 2003 г.; Решение № 8260 на Върхов­
ния административен съд от 2005 г. – бр. 79 
от 2005 г.; изм. и доп., бр. 54 от 2006 г., бр. 15 
от 2007 г., бр. 103 от 2008 г., бр. 39 и 93 от 
2009 г., бр. 22, 29 и 72 от 2010 г., бр. 68 от 
2011 г. и бр. 49 от 2013 г.);
7. наблюдава и предприема действия по 
запазване на държавните интереси в търгов­
ските дружества с миноритарно държавно 
участие в капитала им;
8. участва в разработването или дава стано­
вища по проекти за усъвършенстване на нор­
мативната база, регламентираща търговските 
и индустриалните отношения, управлението 
на държавното участие, приватизацията и 
други, с оглед отрасловата компетентност на 
министъра;
9. изготвя цялостната документация по 
преструктуриране на държавното участие в 
капитала на търговски дружества с държавно 
участие чрез преобразувания, увеличаване/
намаляване на капитала и др.;
10. организира и подготвя дейността на 
министъра по прекратяване чрез ликвидация 
на дружества, в които министърът упраж­
нява правата на собственост на държавата 
в капитала, при вземането на решения за 
прекратяване на процедура по ликвидация 
и продължаване дейността на търговските 
дружества или тяхното преобразуване;
11. осъществява мониторинг на процедурите 
по ликвидация на търговските дружества с над 
50 на сто държавно участие, в които минис­
търът упражнява правата на собственост на 
държавата в капитала, от прекратяването им 
до заличаването им от търговския регистър;
12. организира и координира дейността по 
тристранното партньорство с работодателски­
те и синдикалните организации;
13. съхранява договорите и документите 
по сключени с министъра в качеството му 
на приватизиращ орган сделки за търговски